10. การควบคุมภายใน

คณะกรรมการบริษัทจัดให้มีระบบการควบคุมภายในที่ครอบคลุมทั้งด้านการเงิน
การปฏิบัติงานและการดำเนินงาน
ให้เป็นไปตามกฎระเบียบภายในองค์กรและตามระเบียบข้อบังคับทางกฎหมายที่เกี่ยวข้อง
(Compliance Audit)
พร้อมทั้งจัดให้มีระบบการตรวจสอบภายในที่มีประสิทธิภาพเพียงพอในการปกป้องรักษาสินทรัพย์ของบริษัทและเงินทุนของผู้ถือหุ้นอยู่เสมอ
การกำหนดลำดับขั้นของการอนุมัติและความรับผิดชอบของผู้บริหารและผู้บังคับบัญชาในแต่ละหมวดงาน
กำหนดระเบียบปฏิบัติงานเป็นลายลักษณ์อักษร
ทั้งนี้ระบบการตรวจสอบดังกล่าวคณะกรรมการบริษัทมอบหมายให้ฝ่ายตรวจสอบภายใน
อยู่ในการกำกับดูแลของคณะกรรมการตรวจสอบ
เพื่อให้เป็นหน่วยงานที่มีความเป็นอิสระปฏิบัติหน้าที่ดังกล่าวพร้อมให้รายงานผลการตรวจสอบดังกล่าวต่อคณะกรรมการตรวจสอบและกรรมการผู้จัดการอย่างสม่ำเสมอ

ผลการประเมินเรื่อง การควบคุมภายใน

ในคราวประชุมคณะกรรมการบริษัท ครั้งที่ 3/2547 เมื่อวันที่ 27 กุมภาพันธ์ 2547
ซึ่งกรรมการตรวจสอบเข้าร่วมประชุมอย่างครบถ้วน
คณะกรรมการบริษัทได้ตรวจสอบแบบการประเมินการควบคุมภายในแล้วเห็นว่าบริษัทฯมีการควบคุมภายในที่เพียงพอโดยสรุปได้ดังนี้

-   องค์กรและสภาพแวดล้อม

  บริษัทมีการปรับปรุงภารกิจ (Mission)
  ให้เหมาะสมและสอดคล้องกับสภาพธุรกิจที่มีการเปลี่ยนแปลงเพื่อให้เกิดประโยชน์สูงสุด
  รวมถึงการปรับปรุงแก้ไขระเบียบวิธีปฏิบัติงานให้สอดคล้องต่อสภาพงานและธุรกิจของบริษัท
  มีการตรวจสอบและติดตามการปฏิบัติงานจริงในธุรกรรมด้านการเงิน การจัดหา การผลิต
  การตลาดและการบริหารทั่วไป ซึ่งคำนึงถึงความเป็นธรรมต่อผู้มีส่วนได้เสียทุกกลุ่ม เช่น
  ลูกค้าและสังคมสิ่งแวดล้อม เป็นต้น
  ซึ่งคณะกรรมการบริษัทได้ควบคุมดูแลให้มีการปฏิบัติตามนโยบาย
  โดยมีเป้าหมายการดำเนินธุรกิจที่ชัดเจน
  สามารถติดตามวัดผลเพื่อให้บรรลุวัตถุประสงค์ที่กำหนดไว้และเพื่อผลประโยชน์ของบริษัทในระยะยาว

-   การควบคุมการปฏิบัติงานของฝ่ายจัดการ

บริษัทฯมีการกำหนดขอบเขตอำนาจหน้าที่ของฝ่ายจัดการไว้อย่างชัดเจน
ตามนโยบายการกำกับดูแลกิจการที่ดี
รวมทั้งได้กำหนดอำนาจวงเงินอนุมัติของแต่ละงานและแต่ละระดับที่รับผิดชอบไว้

-   ระบบสารสนเทศและการสื่อสารข้อมูล

  บริษัทฯจัดให้มีข้อมูลที่สำคัญสำหรับคณะกรรมการบริษัท เพื่อใช้ประกอบการตัดสินใจอย่างเพียงพอ
  มีการบันทึกข้อมูลการประชุมในรายงานการประชุมอย่างครบถ้วน ด้านสารสนเทศมีการจัดทำระบบ
  Intranet ให้กับพนักงานเพื่อเพิ่มช่องทางการสื่อสารให้มีประสิทธิภาพมากขึ้น
  มีการจัดเก็บเอกสารประกอบการบันทึกบัญชีไว้ตามที่กฎหมายกำหนด
  มีการประชุมร่วมระหว่างคณะกรรมการตรวจสอบกับผู้บริหารระดับสูงและผู้สอบบัญชีรับอนุญาตทุกไตรมาส
  ว่ารายการข้อมูลของบริษัทได้แสดงอย่างถูกต้องเหมาะสมและเป็นไปตามมาตรฐานการบัญชีที่รับรองทั่วไป

-   ระบบการติดตาม

บริษัทฯมีการประชุมคณะกรรมการบริษัทในวาระปกติไม่ต่ำกว่าปีละ 4 ครั้ง
เพื่อติดตามผลการดำเนินงานของฝ่ายบริหารว่าเป็นไปตามนโยบายและเป้าหมาย
หากผลการดำเนินงานแตกต่างจากเป้าหมายจะมีการวิเคราะห์สาเหตุพร้อมมอบหมายหน่วยงานที่เกี่ยวข้องรับไป
แก้ไขดำเนินการ
รวมทั้งจัดให้มีการติดตามและตรวจสอบการปฏิบัติงานตามกฎระเบียบต่างๆและตามระบบการควบคุมภายใน
โดยคณะกรรมการตรวจสอบซึ่งมีการประชุมไม่ต่ำกว่าปีละ 4 ครั้ง
พร้อมทั้งให้คณะกรรมการตรวจสอบรายงานผลการตรวจสอบต่อคณะกรรมการบริษัททุกไตรมาส

ในส่วนของบริษัทย่อย ซึ่งมีทีมงานบริหารของแต่ละบริษัทรับผิดชอบนั้น
บริษัทฯได้มีการติดตามผลการดำเนินงานอย่างใกล้ชิดและมีการรายงานผลการดำเนินงานทุกไตรมาสเพื่อให้มีความมั่นใจว่าการลงทุนของบริษัทฯมีความคุ้มค่าและเป็นประโยชน์ต่อบริษัทฯและผู้ถือหุ้น

  อนึ่ง ผู้สอบบัญชีรับอนุญาตของบริษัทฯคือ นางอโนทัย ลีกิจวัฒนะ ผู้สอบบัญชีรับอนุญาตเลขที่ 3442
  หรือนางณฐพร พันธุ์อุดม ผู้สอบบัญชีรับอนุญาตเลขที่ 3430 หรือนางสาววิมล เจียมจิตต์ตรง
  ผู้สอบบัญชีรับอนุญาต เลขที่ 3365 จากบริษัท ไพร้ซวอเตอร์เฮาส์คูเปอร์ส เอบีเอเอส จำกัด
  ซึ่งสอบทานงบการเงินรวมและงบการเงินเฉพาะบริษัท
  สำหรับรายไตรมาสและตรวจสอบสำหรับปีสิ้นสุด 31 ธันวาคม พ.ศ. 2546
  ผู้สอบบัญชีได้จัดทำรายงานข้อสังเกตเกี่ยวกับระบบการควบคุมภายในเสนอคณะกรรมการตรวจสอบและคณะกรรมการบริษัท
  ซึ่งบริษัทฯได้มอบหมายให้หน่วยงานที่เกี่ยวข้องกับข้อสังเกตดังกล่าวพิจารณาดำเนินการปรับปรุงแก้ไขต่อไป

-   การบริหารความเสี่ยง

  บริษัทฯได้ทำการประเมินความเสี่ยงที่สำคัญๆ โดยแยกออกเป็น 2 ระดับคือ ระดับธุรกิจ ซึ่ง
  รับผิดชอบกำกับดูแลโดยฝ่ายจัดการ และระดับกิจกรรมหรือกระบวนการทำงาน ซึ่งกำกับดูแลโดย
  ผู้บริหารหรือผู้ที่รับผิดชอบในกิจกรรมหรือกระบวนการทำงานนั้น
  ร่วมกับการสอบทานการปฏิบัติงานดังกล่าวของฝ่ายตรวจสอบภายใน

และทั้งนี้
บริษัทฯมีนโยบายในการพิจารณาแต่งตั้งคณะทำงาน/คณะอนุกรรมการบริหารความเสี่ยงเพื่อทำหน้าที่ระบุ
ตรวจหาและบริหารความเสี่ยงที่อาจเกิดขึ้น